Държавен вестник, бр. 105, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  105
„(2) При изменение на общите условия, 
не по-късно от 30 дни преди влизането им 
в сила предприятието уведомява абоната за 
измененията по подходящ начин.
(3) Всеки абонат при изменение на общите 
условия по инициатива на предприятието има 
право да прекрати индивидуалния договор 
без санкции в срок до един месец от влиза­
нето им в сила. Разпоредбата на предходното 
изречение не се прилага, когато измененията 
не засягат услуги, ползвани от абоната.“
2. Създава се ал. 4:
„(4) Комисията може да определи начина 
и формата на предизвестие по ал. 2.“
§ 152. Член 231 се отменя.
§ 153. Създават се чл. 231а – 231г:
„Чл. 231а. (1) Предприятията, предоста­
вящи обществени електронни съобщителни 
мрежи и/или услуги, са задължени да пуб­
ликуват на страницата си в интернет, на 
видно място в търговските си обекти и по 
друг подходящ начин прозрачна, сравнима, 
уместна и актуална информация най-малко 
за: 
1. общите условия на договора с крайните 
потребители, когато е приложимо;
2. наименование, адрес и телефон за кон­
такти с предприятието; 
3. предлагани услуги: 
а) вид на предлаганите услуги; 
б) стандартни тарифи, включително пре­
доставяните услуги и съдържанието на все­
ки тарифен елемент, като такса за достъп, 
потребителски такси, такси за поддръжка; 
прилаганите стандартни отстъпки, специални 
и целеви тарифни схеми, допълнителни такси 
и разходи във връзка с крайни електронни 
съобщителни устройства; 
в) политики за компенсации и възстано­
вяване на разходи, включително подробно 
описание на предлаганите схеми за компен­
сации и възстановяване на разходите;
г) предлагани видове услуги по поддръжка; 
д) стандартни договорни условия, вклю­
чително минимален срок на договора, пре­
кратяване на договора и процедури и такси, 
свързани с преносимостта на номерата и 
други идентификатори, ако е приложимо; 
4. процедури за уреждане на спорове, вклю­
чително разработените от предприятията; 
5. информация относно правата на край­
ните потребители във връзка с универсал­
ната услуга, включително при необходимост 
устройствата и услугите във връзка с чл. 198, 
ал. 1, чл. 257 и чл. 134, ал. 1.
(2) Информацията по ал. 1 се публикува 
в ясна, разбираема и леснодостъпна форма. 
(3) Комисията може да определи допълни­
телни изисквания по отношение на формата, в 
която да се публикува информацията по ал. 1.
Чл. 231б. (1) Комисията самостоятелно 
или чрез възлагане осигурява предоставяне­
то на интерактивни ръководства или други 
подобни способи, когато на пазара не се 
предлагат такива безплатно или на разумна 
цена, които да дават възможност на крайни­
те потребители да направят самостоятелна 
оценка на стойността на алтернативни схеми 
на предлагане.
(2) В случай че комисията е възложила 
предоставянето на интерактивни ръковод­
ства или други подобни способи по ал. 1, 
изпълнителят има право да ползва безплатно 
информацията, публикувана от предприятия, 
предоставящи електронни съобщителни 
мрежи и/или услуги.
Чл. 231в. (1) Комисията може да наложи 
на предприятията, предоставящи общест­
вени електронни съобщителни мрежи и/
или услуги, да публикуват на страницата 
си в интернет и да уведомяват по подходящ 
начин абонатите си за: 
1. приложими тарифи за абоната относ­
но номер или услуга, които подлежат на 
определени ценови условия; по отношение 
на определени категории услуги комисията 
може да изиска информацията да се предос­
тавя непосредствено преди осъществяване 
на повикването;
2. изменения по отношение на достъпа 
на абоната до услуги за спешни повиквания 
или информацията за местоположението на 
викащия във връзка с услугата, за която те 
са сключили абонаментен договор;
3. изменения в условията, които огранича­
ват достъпа на абоната до и/или ползването 
на услуги и приложения, когато такива ус­
ловия са разрешени съгласно националното 
законодателство;
4. процедури, въведени от предприятието 
с цел измерване и управление на трафика, 
така че да се избегне претоварване на отдел­
ни връзки в мрежата, както и информация 
за това, как тези процедури биха повлияли 
върху качеството на услугата;
5. правата на абонатите да определят 
дали да включат, или не личните си данни 
в телефонен указател и други допълнителни 
данни в съответствие с чл. 258; 
6. продукти и услуги, предназначени за 
абонатите с увреждания.
(2) За постигане на целите по чл. 4 преди 
налагане на задълженията за уведомяване 
по подходящ начин на абонатите по ал. 1 
комисията може да насърчи мерки за са­
морегулиране или съвместно регулиране, 
договорени между предприятията.
Чл. 231г. (1) Комисията може да задължи 
предприятията, предоставящи обществени 
електронни съобщителни мрежи и/или услу­